Tenganan, Manggis, Karangasem

Désa Tenganan inggih punika silih situnggil désa sané wénten ring Pulo Bali. Désa puniki magenah ring Kecamatan Manggis, Kabupatén Karangasem, Bali. Désa tenganan nampek sareng genah pariwisata Candi Dasa kirang langkung dasa kilométer. Désa puniki dados silih situnggil désa Bali Aga, pateh sareng Trunyan miwah Sembiran. Bali Aga inggih punika désa sané kantun mertahanang pola kauripan sané tradisional manut saking tetamian para leluhur kramané irika. Wentuk wangunan, genah wangunan, miwah tegehnyané kantun manut saking uger-uger adat sakadi sané sadurungnyané.Amy Wirabudi (April 2010). "Terpikat Dobel Ikat: Tenun Gringsing". EVE MAGAZINE Indonésia. hlm. 89.

 Lelintihan 
Manut saking lelintihannyané, kruna Tenganan mawit saking kruna "tengah" utawi "ngatengahang" sané maartos magingsir ka genah sané madyaan. Kruna punika manut saking pagingsiran krama désa sané magenah ring sisin pasih magingsir ka madya bukit. Wénten taler sané maosang indik krama Tenganan mawit saking Désa Peneges (mangkin mawasta Candi Dasa), sané ring galahé punika kantun dados Kerajaan Bedahulu. Kacritayang kuda padruwén Raja Bedahulu naenin ical. Kuda punika kapolihang padem olih Ki Patih Tunjung Biru. Krana molihang kuda padruwén Raja Bedahulu, Ki Patih Tunjung Biru ngamolihang wewenang antuk ngatur genah sané madué mebo bangké jaran punika, nika sané mawinan mawasta désa Tenganan.LOKASI WISATA: TENGANAN PEGERINGSINGAN, www.karangasemtourism.com.

 Géograpi 
Désa Tenganan madué jimbar wawidangan 9,25 km² miwah wénten ring tegeh rata-rata 15 méter saking duur pamukaan segara (mdpl).

 Wates wewidangan 
Wates wewidangan Désa Tenganan, inggih punika:

 Pakaryan Krama 
Ketahnyané krama désa Tenganan makarya dados petani, wénten taler sané ngaryanin kerajinan tangan. Wénten makudang-kudang kerajinan khas saking Tenganan inggih punika tiing, ukiran, miwah lukisan ring don lontar sané sampun kabakar. Ring désa puniki ketahnyané wisatawan nyingakin wangunan désa miwah pengrajin sané ngambar ring lontar. Krama désa Tenganan kasub ring kawagedannyané antuk ngaryanin kain gringsing. Tata cara ngaryanin kain gringsing kawastanin téknik dobel ikat. Kain gringsing sané kahasilang kasub ngantos ka duranegara. Krama Tenganan kantun nganggén sistem barter ring kauripannyané.

 Adat Istiadat 
Kauripan ring désa Tenganan kantun manut ring hukum adat sané kawastanin awig-awig. Hukum punika kasurat ring abad ka 11 miwah kabecikang ring warsa 1842. Rumah adat Tenganan kawangun saking batu barak, batu tukad, miwah tanah, taler ajengnyané kakaryanin saking don somi. Rumah irika wentuk miwah agengnyané pateh tur pintunnyané madué ageng sakadi ragan anak sané sampun kelih. Wénten tradisi unik ring désa puniki, krama irika milih calon pamimpin désa nganggén upakara mesabat-sabatan biu, upakara puniki matetujon antuk nyingakin kawagedan calon prajuru désa punika. Salanturnyané kalaksanayang tradisi magérét pandan, dresta punika wénten kalih pasang truna désa sané maadu nganggén pandan sané madué dui.

Krama Tenganan ngalaksanayang konsép Tri Hita Karana ring kauripannyané. Tri Hita Karana punika maartos sané mawinan iraga rahayu. Tri Hita Karana kapah dados tiga inggih punika Parahyangan, Pawongan, miwah Palemahan.Implementasi Tri Hita Karana Di Désa Tenganan Pegringsingan Sebagai Sumber Penciptaan Karya Potografi Seni, I Komang Arba Wirawan .

 Pamréntahan 
 Désa Dinas 
Mawit administrasi Désa Tenganan kakepah antuk limang banjar dinas inggih punika :
 Banjar Pegringsingan
 Banjar Dauh Tukad
 Banjar Gumung
 Banjar Bukit Kauh
 Banjar Bukit Kangin
 Désa Adat 
Mawit adat, Désa Tenganan kakepah antuk tigang désa adat, inggih punika: 
Désa Adat Tenganan
 Banjar Kauh
 Banjar Tengah
 Banjar Pandé
 Banjar Bukit Kangin
 Banjar Bukit Kauh
Désa Adat Tenganan Dauh Tukad
 Banjar Kaja
 Banjar Kelod
Désa Adat Gumung
 Banjar Gumung

 Démograpi 
Ring warsa 2016, akeh krama ring désa puniki kakepah antuk 2.248 lanang miwah 2.379 istri taler sex ratio nyané 94.

 Subak 
Subak punika lembaga tradisional para petani ring Bali, manados sistem patoyaan sané maaled petani, pinaka lembaga sané mandiri miwah démokratis. Kawéntenan subak sané sampun nagih amillénnium nganti mangkin, punika ngacihnain pinaka subak satunggal lembaga irigasi tradisional ajég miwah lestari.

 Uma 
Subak uma puniki tatujon utama inucap antuk ngawagi karen ring pangelolaan toya miwah kala matanduran ring uma. Ring wawidangan Désa Tenganan kawéntenan lima subak uma, inggih punika:
 Subak Babi Tunu
 Subak Kiskis
 Subak Naga Sungsang
 Subak Nungnungan Kelod
 Subak Sengkawan

 Abian 
Subak Abian punika lembaga tradisional sané kusus ring widang partanian tanah tuh sané kasub dados sekaa agraris, ékonomis, religius sané wénten ring Bali saking riin kaajegang kawéntenan inucap ngantos mangkin. Ring wawidangan Désa Tenganan kawéntenan tiga subak abian, inggih punika:
 Subak Abian Sida Karya
 Subak Abian Putra Yasa
 Subak Abian Amertha Giri

 Gegambaran 

Pustaka

 Pranala jaba 

  Situs Resmi Propinsi Bali 
  Badan Pusat Statistik Propinsi Bali
  Situs Resmi Kabupatén Karangasem
  Badan Pusat Statistik Kabupatén Karangasem
cutetan: URL dados kauahin/ilang. Yening URL nenten aktip, ngiring kaapus saking lis.

Kategori:Manggis, Karangasem
Kategori:Désa ring Kecamatan Manggis
Kategori:Genah wisata ring Bali